AlexejDobrolubov/national_council_slovak_2010 huggingface dataset:
48. schôdza NR SR - 12.deň - B. popoludní
Dátum: 2021-11-09
Poslanec: Vaľová, Jana (SMER - SD)
Druh vystúpenia: Vystúpenie s faktickou poznámkou

103. Ďakujem veľmi pekne. Viete, ja som v prvom čítaní zahlasovala za, lebo som očakávala, že naozaj prejdú tie dobré veci pre ženy, pre slobodné matky a vlastne ten zákon bude nejakým spôsobom, tí rozumní ľudia, ktorí tu sedia, sa dohodnú. Ale nie tuná v pléne. Vážení, ja sa teraz pýtam spravodajcu, lebo sa ma pán Šefčík pýtal, že čo sa pýtam. Že koľko je pozmeňovákov? Tak doposiaľ 19 a pozmeňuje sa asi 100 bodov. Preboha, kto normálny za toto vie hlasovať, mi povedzte. Sto bodov meníte, hádate sa tu medzi sebou celá koalícia, mne pripadá, že každý, kto už videl tehotnú ženu na chodníku, dáva pozmeňovací návrh a každý vie o tehotenstve všetko. No povedzte mi ako my, ktorí nie sme v žiadnom marketingu a v ničom zainteresovaní, normálne ako žena, no mám za toto hlasovať? No vôbec nemám chuť za nič hlasovať. Preboha, zoberte ten zákon, dohodnite sa kdesi za dverami a nie tu traumatizujete celú spoločnosť. Hádajú sa tu ženy, hádajú sa tu matky a proste traumatizujete všetkých miesto toho, aby ste sa dohodli. Navzájom sa tu napádate, navzájom sa tu okydávate, no skutočne to nie je pomoc tehotným matkám, takto som si to vôbec nepredstavovala, keby som bola vedela, že takéto niečo bude v parlamente, že sto bodov sa bude meniť, že sa tu budete predbiehať jedni pred druhými, budete si tu nadávať, ako som počula pred tým, do všelijakých zrúd a kade čoho, tak nehnevajte sa, nikdy by som v prvom čítaní nezahlasovala. Nie preto, že nechcem tým ženám pomôcť, ale preto, že taká partia ľudí, ktorá sa tu teraz zišla vo vláde, to je niečo neskutočné. Ľudia sú nešťastní z covidu, sú chorí zo všetkého možného a vy ich tu ešte traumatizujete, ešte aj tie matky a tie stresy. Sto bodov meníte v 19 pozmeňovákoch, to ešte nie je koniec. Nehanbíte sa?! Tak sa choďte dohodnúť, prosím vás, dajte to dole, stiahnite to!
48. schôdza NR SR - 12.deň - A. dopoludnia
Dátum: 2021-11-09
Poslanec: Vaľová, Jana (SMER - SD)
Druh vystúpenia: Vystúpenie s faktickou poznámkou

36. Ďakujem veľmi pekne. Pán poslanec Cmorej, tak ja vám poviem, s niektorými pozmeňovákmi súhlasím. Určite súhlasím s tým, aby život dieťaťa nebol nadradený nad život ženy, pretože o tom hovorí aj Ústavný súd Slovenskej republiky a jednoducho žena-matka, ktorá má ešte doma ďalšie deti, tak určite je pre túto rodinu potrebná a malo by to byť, malo to byť, mali by mať rovnaké práva aj matka, aj dieťa. S čím nesúhlasím, je, že 15-ročné deti, pretože som matka a viem, čo je to dieťa, mám dve deti. Neviem, či vy máte, pán Cmorej, deti. Ak máte, tak mi to povedzte. (Reakcia z pléna.) Som rada, ale určite nie 15-ročné. Ako 15-ročné deti môžu sami rozhodovať o tom, či pôjdu na potrat, alebo nepôjdu bez súhlasu rodiča. Viete, čo je to puberta? Pubertu lekári klasifikujú, neviem, akých ste tam mali lekárov gynekológov, že je od 10 do 18 rokov. Ak sa to zmenilo, tak ma vyveďte z omylu, kedy je emočná instabilita, kedy ľudský organizmus rastie rýchlosťou sto percent a podobne. Čiže s tým nesúhlasím. A, pán Stančík, dovolila, či, pán Cmorej, prepáčte, dovolila by som si povedať, skúste svoje deti učiť vychovávať slušne, pretože to, čo ste tu predviedli, viete, že bude sa pani zodpovedať, pani kolegyňa poslankyňa, ak nezahlasuje a všelijaké tie monštrá, všetko, čo používate, nepoužil ste to, ste to citovali, všetky tie slová ste priniesli liberáli a OĽANO do parlamentu. A potom sa sťažujete aj na výboroch, ako strašne vám ľudia ubližujú na Facebooku, aké strašné slová používajú, čo všetko voči vám robia. Viete, ak sme to povýšili do parlamentu, tak bežný človek si berie, že to je úplne bežná vec a môže to bežne používať. Takže ja by som poprosila možno aj trošku úcty, aby sme sa zároveň nevyhrážali kolega kolegovi, že ako musí hlasovať, prečo musí hlasovať proste, aké má kto svedomie. Ja si myslím, že každý tuná koná podľa najlepšieho... (Prerušenie vystúpenia časomerom.)
48. schôdza NR SR - 5.deň - B. popoludní
Dátum: 2021-10-26
Poslanec: Vaľová, Jana (SMER - SD)
Druh vystúpenia: Vystúpenie s faktickou poznámkou

88. Pán kolega, vy ste začal, že Ľubo Blaha tu všetkých uráža, mal osobné urážky. Celý váš prejav a okrem tej časti, ktorej som absolútne nerozumela, sa väčšina v sále pýtala, čo to rozprávate, ste použil na Ľuba Blahu iba urážky, že je, čo to je, lúzer, patlan, ani to neviem zopakovať a podobné veci. Veď to, čo ste rozprával, že údajne robil Ľubo Blaha, čo si nemyslím, ste teraz zopakoval v priamom prenose. Neviem, či vy sa vidíte alebo počujete, alebo sa teda vôbec počúvate. No a už nehovorím o tom, čo ste rozprával, čo sme tu vôbec nerozumeli, sme sa jeden druhého pýtali, že čo to rozprávate, že nula, nula, jedna, nula, nula, dva, sexuálne práva nula, nula, tri. Keby ste nám to vysvetlili, ja by som bola veľmi rada, hej, lebo viete, z toho, že väčšina z vás tu mladých poslancov rozpráva o tom, čo treba robiť s prostitútkami, čo treba robiť so sexuálnymi právami, tak ľudia z toho nebudú mať lacnejšiu ani elektrinu, ani plyn. Ľudia, bohužiaľ, majú problémy vôbec vyžiť a vôbec normálne fungovať, pretože cez covid ste ich pozatvárali, prevádzky, všetko. A my sa tu teraz bavíme a naozaj vás chcem poprosiť, čo to znamenalo? Aby aj vedeli občania, nula, nula, jedna, nula, nula, jedna, sexuálne práva, nula, nula, dva, to je dáke telefónne číslo? Nula, nula, tri a podobne, tak naozaj už fakt prestaňte s tými témami, ktoré ľudí nezaujímajú, a riešte chlebové témy. A naozaj neurážajte môjho kolegu, pretože toto boli osobné urážky, ktoré ste použili, že je patlák, lúzer a podobne. Zaujímavé, že ako vy sa ohradzujete, ako sa vás to dotýka, ak vám niečo niekto povie osobné, ale že do tohto parlamentu ste to zaviedli vy, OĽANO, pán Matovič a podobne, tak to absolútne neriešite. Tak skúste začať od seba a potom skúste riešiť aj iných, lebo viete, ten osobný príklad je najlepší. A poprosím tie sexuálne skratky, keby ste nám vysvetlili. Ďakujem.
48. schôdza NR SR - 5.deň - A. dopoludnia
Dátum: 2021-10-26
Poslanec: Vaľová, Jana (SMER - SD)
Druh vystúpenia: Vystúpenie s faktickou poznámkou

98. Ďakujem veľmi pekne. Pán predseda, ja sa takisto vrátim k obstarávaniu - pošta. Ja mám veľmi osobnú skúsenosť s tým, ako Transparency International v roku 2018 v Humennom napadlo obstarávanie strechy za 480-tisíc a vtedy konštatovalo, že firma, ktorá vyhrala túto zákazku, sa nemôže dodatočne dopísať do registra poskytovateľa služieb tak pre verejný sektor. Tak ja sa teda pýtam, kde bola Transparency International, keď LAMA s.r.o., ktorá dostala zákazku za 9,5 mil., hovoríme o zákazke v Humennom 480-tisíc, sa dodatočne zapísala do registra, do registra poskytovateľa služieb. Ako je to možné? Ja keď som zisťovala ako primátorka, lebo táto firma, ktorá zase v Humennom, obyčajná eseročka sa zapísala, mesto dostalo pokutu a bolo napísané, že sa netransparentne obstarávalo, aj keď cena bola v poriadku. Ja sa teda pýtam ešte raz, ako sa LAMA s.r.o tam mohla zapísať? Keď som sa vtedy rozprávala s pánom Hlivákom povedal, že zákon jasne určuje, ktorý tu dal Miro Beblavý v roku 2017, že zákon jasne určuje, že nikto sa nemôže už zapísať následne do tohto registra, ak sa zúčastnil obstarávania. To je veľmi zaujímavé, že zrazu aj ÚVO dalo úplne iné vyjadrenie, všetci po zmene vlády. Čiže, pre všetkých to platí, hlavne pre smeráckych primátorov, pre SMER a pre všetkých občanov Slovenska. Ale akonáhle príde nová vláda, tak pre LAMA s.r.o, pre pána Makóa to neplatí. Tak, vážení, nieže tu je, tu je fakt dvojitý kilometer a ja som to osobne prežila. Tak sa pýtam, kde je teraz Transparency. Kde sú teraz všetky tie organizácie, ktoré sponzoroval Pfizer? Kde sú teraz? Kde sú teraz a prečo nekonajú? Konajú iba tam, kde sa im to hodí.
40. schôdza NR SR - 9.deň - A. dopoludnia
Dátum: 2021-09-30
Poslanec: Vaľová, Jana (SMER - SD)
Druh vystúpenia: Vystúpenie s faktickou poznámkou

98. Ďakujem veľmi pekne. Pán generálny prokurátor, máte skutočne obrovskú úlohu rozlíšiť a zabrániť v tejto spoločnosti politickým procesom, a to, aby sme sa nevrátili do 50. rokov, lebo tá cesta tam skutočne, alebo to, čo sa tu deje, tá cesta ukazuje tie 50. roky. Preto vám dôverujú primátori, to ste videli, ten potlesk na ZMOS-e, preto vám dôveruje široká verejnosť, a preto vám dôverujú aj prokurátori, lebo prokurátori majú skutočne strach, aby nemali tlak, aby nemuseli rozhodovať politicky, majú rodiny a deti a vedia, že politické rozhodovanie po zmenách vlády prináša iba revanš, neprofesionalitu. A tohto sa obávajú a naozaj do vás vkladajú určitú nádej a... a podporu. Aby som pre ľudí porovnala rozdiel, čo kritizuje opozícia a čo očakáva od vás a čo robí pán Čekovský na kultúrnom na výbore, keď prišli novinári. Ja som to písala. Týždeň vopred sa objednali z Hlavných správ. Povedal, že ich nevpustí. A prenos na rozdiel od vás, kedy ste zobrali všetky relevantné médiá, zobral svoj Facebook či svoj mobil a prenášal výbor, pretože nevpustil novinárov, údajne, že bol COVID, ja som ho sfotila, bolo plne voľných miest, prenášal cez svoj mobil na svoj vlastný Facebook. A predstavte si, že keď došlo k diskusii tak ešte ten svoj mobil vypol, aby ľudia nevideli tú diskusiu. A táto, tá, táto, tento človek si dovolí vás kádrovať, tento človek si dovolí porovnávať váš prípad so svojím prípadom?! Čiže ja neviem, ale vnímam to ako obrovský nátlak na to, aby sa skrivila spravodlivosť, a vnímam to ako neporovnateľnú vec, a aby poslanci parlamentu rozprávali... (Prerušenie vystúpenia časomerom.)
35. schôdza NR SR - 2.deň - B. popoludní 2
Dátum: 2021-07-24
Poslanec: Vaľová, Jana (SMER - SD)
Druh vystúpenia: Vystúpenie s faktickou poznámkou

191. Ďakujem veľmi pekne. Spomínali ste Ústavný súd, že vlastne ignoruje práva ľudí, a je to vidieť. Ja tu už viackrát čítam veci z praxe, ktoré mi prichádzajú do pošty, tak ako som čítala Egotex, s. r. o., ktorý ženám šičkám hovorí, že musia byť do 9. 8., budú kontrolovať, či sú zaočkovaní, alebo musia mať PCR test. Žena, ktorá má minimálnu mzdu 400 eur v čistom, 4-krát si urobí PCR test a je vybavená a nemá deťom čo dať jesť, nemá ako uživiť rodinu. Viete čo, bola som sa pozrieť pred chvíľou cez okno a ako žene mi to bolo ľúto. Ženy, zamyslite sa v OĽANE, videli ste tých ťažkoodencov, čo pochodujú na tých ľudí? Normálne mi je do plaču. Teraz zvýšili ostrahu, ďalší celý skoro pluk tam pochoduje. Čo to znamená? Že bude zákon prijatý? Vy sa nehanbíte, že vás musia proti týmto ľuďom, proti týmto ženám, ktoré nechcú dať očkovať svoje deti, proti ľuďom, ktorí sú zdraví a platia do zdravotnej poisťovne peniaze, ktorí v živote možno neboli chorí, ktorí v živote nemali COVID a možno sa s ním nestretnú, aby tých všetkých mohli liečiť. Čo to znamená? Že zákon prejde? Tak ťažkoodenci teraz pochodujú, celá čata či rota, nie som vojak, aby, aby týchto ľudí zastrašili tam vonku?! Je to, je to a vy si hovoríte, že nie ste fašistický štát. Viete čo, niečo vám poviem, Andor Šándor, včera som to povedala, český analytik, na TA3 povedal, nie sú to moje slová: „Na Slovensku jsou použity gestapácko-esesácke, eštebácke metódy.“ Vážení, čo bolo gestapo? Najsilnejšia zložka štátu. To už o nás hovoria Česi, to už o nás hovorí zahraničie. To fakt naozaj, naozaj tých ľudí idete takto strašiť, ktorí si prišli vydobyť normálne svoje práva, ktorí nechcú nič iba rovnoprávnosť, ktorí chcú rozhodovať sami o sebe, o svojich deťoch o svojom živote, ktorí prichádzajú o prácu, ktorí nemôžu ísť slúžiť do armády, nemôžu ísť na misiu, veď vám, veď to píšu z praxe?! To naozaj toto chcete v tomto štáte, aby títo ľudia skutočne prišli o robotu, aby, aby celé rodiny sa tu rozvrátili? Ďakujem.
35. schôdza NR SR - 2.deň - B. popoludní 2
Dátum: 2021-07-24
Poslanec: Vaľová, Jana (SMER - SD)
Druh vystúpenia: Vystúpenie s faktickou poznámkou

161. Ďakujem veľmi pekne. Pán Kotleba, povedali ste, alebo ste teda upozornili poslancov, že sa tu smejú, uškŕňajú z toho poslanci, ktorí sú vo vládnej strane. Áno, aj pred chvíľou pán Žiak tu vulgárne kričal a nadával mi, keď naozaj citujeme to, čo nám ľudia píšu, čo je skutočne z praxe. Dneska sme tu povedali, že vojaci sú nútení, ktorým nikto nepovedal a idú do misie, môžu byť aj horší, môžu dostať príkaz, vymenia ich. Dneska sme tu citovali, ja som citovala, o šičky, ktorí pracujú vo firme Egotex, s. r. o., v Prešove, kde už dnes s účinnosťou do 9. 8. musia byť očkovaní, resp. musia doniesť test PCR. Vážení, takáto šička, ktorá má minimálny plat, si urobí štyrikrát PCR test po 75-80 euro a je vybavená. Doteraz sme ľudí mohli vlastne testovať hajlom-tajlom aj zdravých, nič. A teraz sme zakázali, MOM-ky sme zlikvidovali, pretože chceme všetkých vakcinovať. A presne, ako povedal môj kolega, my nechceme ľudí zdravých, ale vakcinovaných. A už vrchol je to, že pán Galko z SaS povie, že ľudia, ktorí nebudú vakcinovaní, budú platiť vyššie dane. Za čo? Za to, že sú zdraví? Za čo, že sú zdraví? (Reakcie z pléna.) Pretože nikdy nepoužili zdravotnú poisťovňu? Pretože vlastne sa nikdy možno s COVID-om nestretnú? Ako prečo? Lebo pracujú kvôli tým, a teda zabezpečujú, aby, aby bola naplnená poisťovňa zdravotná? Takže toto je to nútenie, toto je, toto je vlastne výsledok všetkého toho, čo sa tu deje. A vy sa čudujete, že sa ľudia vonku búria. No, samozrejme, že sa ľudia vonku búria, pretože im ide o ich životy, o ich deti, o ich rodiny. A ľudí nezaujímajú žiadne farmaceutické firmy. A už vôbec to, čo tu je, že sú tu nejaké lotérie, výhry, kolesá šťastia, ktoré neplatia farmaceutické firmy, ale platia presne tí zdraví ľudia, ktorí sú vonku, ktorí nikdy neboli teda chorí, ktorí prispievajú tomuto štátu.
35. schôdza NR SR - 2.deň - B. popoludní 2
Dátum: 2021-07-24
Poslanec: Vaľová, Jana (SMER - SD)
Druh vystúpenia: Vystúpenie s faktickou poznámkou

93. Ďakujem veľmi pekne. Ja opäť sa vrátim, pani kolegyňa, k tým slovám, lebo naozaj musím zastávať tých ľudí, ktorí prichádzajú dennodenne o prácu. Dobre ste povedali, že sú dané podmienky a vydieranie. Ešte raz poviem, ešte nefunguje ani zákon a už firma Egotex, s. r. o., zahraničná, núti ľudí, aby boli očkovaní pri vstupe do práce s účinnosťou do 9. 8. Sú to ženy, šičky. Alebo musia mať platný PCR test. Ja sa pýtam. Ako takáto žena, ktorá má 400 eur a možno v čistom, si zaplatí 4 PCR testy do mesiaca, tak čo má, celú výplatu v čudu? O čom vy sa tu bavíte? A vy sa tým ľuďom čudujete, že sú vonku, že sú nahnevaní, že niektorí sú aj vulgárni. Veď zúfalé, zúfalé veci prinášajú zúfalé činy. Ďalej by som chcela povedať jedno, že ľudia prečo nemajú zadarmo možno iné lieky, veď títo ľudia, ktorí chcú mať dneska zadarmo aspoň testy, ktorí sa naozaj nechcú očkovať, platili si celý život poistné. Prečo im nedáte zadarmo prevenciu vitamínov? Prečo im nepovie... nedáte zadarmo, aby teda mali tie testy, aby mohli chodiť do práce. Ale nie, pretože ako povedal kolega, na Slovensku my nechceme mať zdravých ľudí, my chceme mať ľudí len očkovaných. A to že už naozaj na farách budú vznikať očkovacie centrá, že už tie staré babky budete nútiť a vymysleli ste tam, že nemôžu ísť pozrieť na pápeža a že skutočne, ktoré sa nechceli doteraz zaočkovať, lebo sa boja, a že skutočne budeme mať v obchodných centrách medzi nanukami striekačky s injekciami, že už nepotrebujeme ani mínus 80 chladničky, lebo budeme očkovať v očkovacích centrách, to ako myslíte vážne, že toto je dobrá propaganda pre ľudí? Prosím vás pekne, ak chceme mať zdravých ľudí, a naozaj dokážete, že nelobuje sa iba za firmami a ľudí, tak povedzme im aj tú prevenciu, všetko a ja ešte stále hovorím o tých protilátkach. Prečo ste zakázali odoberať ľuďom protilátky a musia si ich platiť. Prečo?
35. schôdza NR SR - 2.deň - B. popoludní 2
Dátum: 2021-07-24
Poslanec: Vaľová, Jana (SMER - SD)
Druh vystúpenia: Vystúpenie s faktickou poznámkou

77. Ďakujem pekne. Pán kolega, stále rozprávame o tom, že ten zákon je nejasný. Ja by som bola veľmi rada možno, keby pán minister Lengvarský vystúpil a nám ten zákon vysvetlil, aby trošku tu tak nesedel, že sedí tu, sedí, aby nás vypočul, ale my by sme boli radi, aby sme s ním mohli diskutovať. Čo sa týka, keď tu pán kolega Žiak vykrikoval po mne, aby som možno nedokončila svoju rozpravu, dobre, že odchádza, tak opäť prečítam. Spoločnosť Egotext, s. r. o., prijala za účelom zamedzenia šírenia COVID-19, ešte neplatí ani táto vy... ani tento zákon, ani vyhláška, že ľudia musia prísť do fabriky s účinnosťou do, od 9. 8. zaočkovaní, musia mať PCR test a podobne. Viete čo, jedná sa o šičky. Tie šičky nemajú peniaze na to, aby si tie testy platili. Prečo im nezaplatíme teraz tie testy, keď za bývalých čias sa testovalo hajlom-tajlom aj zdravých ľudí, keď už raz sme my za svoje dane tieto testy nakúpili, a tieto testy sme zaplatili. (Ruch v sále.) Prosím vás, prestaňte, pán Žiak, tu provokovať dneska od rána poslancov. (Zaznievanie gongu.) Neviem, čím vás očkovali, ale asi nejakou besnotou. Blanár Juraj, podpredseda NR SR 78. Pani poslankyňa, reagujte na predrečníka, nech sa páči. A, pán Žiak aj kolegovia, upokojte sa, prosím. Vaľová, Jana, poslankyňa NR SR 79. Chápem, pardon, ale už naozaj... (Povedané súbežne s predsedajúcim.) To som rada. Dobre, aj keď by som poprosila ešte čas, keby sa dal aspoň o chvíľočku. Takže vlastne títo ľudia prichádzajú o prácu a nerozprávajme, ako sme hovorili, že boli hoaxy, že všetci sme sľubovali, že sa budú očkovať raz, teraz už je to dvakrát, trikrát. Vakcinačné centrá, preboha, vznikajú v svätých stánkoch, na farách, a to už nehovorím, že vznikajú ešte aj v obchodných domoch, kde kedysi sme potrebovali chladničky na mínus 80. Ako tí ľudia vám majú dôverovať? Teraz čo, hodíte vakcíny medzi nanuky, otvoríte skrinku s nanukmi a vyberte si, akú vám pichneme? Veď to je niečo nehorázne. A čudujete sa tým ľuďom, že sú vonku. Prosím vás, nepripravujme ich o prácu a dajme im slobodu.
66. schôdza NR SR - 2.deň - B. popoludní
Dátum: 2022-06-15
Poslanec: Vašečka, Richard (OĽANO)
Druh vystúpenia: Vystúpenie s faktickou poznámkou

12. Ďakujem pánom kolegom, že sa prihlásili, že využili možnosť. Tento zákon, ktorý podávam ja, je navrhnutý s účinnosťou od 1. januára tisíc deväťsto, pardon (povedané so smiechom), 2023. Čiže nerušíme to, pokiaľ nebude v platnosti to krúžkovné. A je tam v možnosti, rokovali sme teda so sekciou financovania na ministerstve školstva, že by to prípadne bolo posunuté až na 30. 6. alebo na 31. 8. podľa toho, ako presne vyšpecifikujeme to použitie vzdelávacích poukazov v rámci tohto školského roku. Čiže urobíme to tak, aby tento školský rok 2022/2023 nebol tým zasiahnutý. To je prvá odpoveď. Druhá odpoveď. Mali sme stretnutie, na ktorom boli aj zástupcovia centier voľného času. Bola tam jedna pani z tejto asociácie, ktorá už desiatky rokov doslova pracuje, a vypočuli sme si ich pripomienky. Ja len chcem poznamenať, že pri tom krúžkovnom, aj keď toto nie je obsah toho zákona, tak je to, myslím, že asi 3 eurá na jedno dieťa mesačne. Pri krúžkovnom hovoríme o 60 eurách, čo je dvadsaťnásobok. To znamená, že veľká časť tých, bude to veľké navýšenie tých finančných prostriedkov. Áno, kde sú veľké peniaze, samozrejme, sú rôzni ľudia, ktorí to chcú zneužiť. Tak ako to bolo odprezentované, to krúžkovné je vymyslené alebo navrhnuté, myslím si, že so serióznym kontrolným spôsobom. Samozrejme, zneužívajú sa aj dnes, napríklad aj v centrách voľného času mnohé veci. Ale nepovedal by som, že centrá voľného času sú zlé alebo mali by sme ich zavrieť, alebo mali by sme ich prestať financovať. Ak potrebujeme zvýšiť kontrolu, fajn. Takisto pri tom krúžkovnom, ak máte konkrétne návrhy, ako zlepšiť tú kontrolu, sem s nimi. Ja si myslím, že na tom pracujeme seriózne a budeme pracovať. Ak budete mať nejaké podnety, sľubujem vám, že určite ich zapracujeme, aby skutočne sa minimalizoval únik tých peňazí niekam inam, než na čo sú určené. Ešte raz ďakujem za vaše vecné pripomienky.
66. schôdza NR SR - 2.deň - B. popoludní
Dátum: 2022-06-15
Poslanec: Vašečka, Richard (OĽANO)
Druh vystúpenia: Vystúpenie v rozprave

2. Ďakujem za slovo, pán predsedajúci. Návrh tohto zákona, ktorý ste uviedli, o financovaní škôl a školských zariadení nadväzuje na zákon o financovaní voľného času dieťaťa, ktorý bol Národnou radou schválený 24. mája 2022 s navrhovanou účinnosťou od 1. 1. 2023. Týmto zákonom sa zavádza podpora voľnočasových aktivít dieťaťa v oblasti vzdelávania, športu a kultúry prostredníctvom príspevku na voľnočasové aktivity. Z dôvodu duplicity príspevku na záujmové vzdelávanie upravené v zákone č. 597/2003 Z. z. o financovaní základných škôl, stredných škôl a školských zariadení v znení neskorších predpisov a novozavedeným príspevkom na voľnočasové aktivity dieťaťa sa navrhuje príspevok na záujmové vzdelávanie vypustiť. Toľko na úvod. Ja sa potom hlásim do rozpravy ako prvý, aby mohli kolegovia na mňa reagovať. Ďakujem.
65. schôdza NR SR - 12.deň - A. dopoludnia
Dátum: 2022-05-20
Poslanec: Vašečka, Richard (OĽANO)
Druh vystúpenia: Vystúpenie s faktickou poznámkou

178. Ja chcem veľmi podobne ako pán poslanec Nemec poďakovať a chcem spomenúť, že pán premiér tu sedel, sedel tu dnes viac ako ja napriek tomu že ja som poslanec Národnej rady, ale som zároveň aj predseda výboru pre vzdelávanie, vedu, mládež a šport, a preto som aj dosť veľa vecí musel dneska obehávať súvisiace s týmto zákonom. Už sme zvolávali schôdzu výboru, riešili sme vlastne tie voľnočasové aktivity alebo podporu, aby sa to naozaj realizovalo. Ja som vďačný aj za všetky pripomienky, ale je to naozaj taká principiálna vec a vidieť to aj z toho, že pán premiér nielen teraz vystúpil a prišiel, odišiel, ale že tu naozaj sedí, počúva, že naozaj tento návrh zákona, táto myšlienka, táto idea má silnú podporu a že to naozaj je niečo, pričom môžme tiež povedať, že stojíme na správnej strane, na správnej strane dejín, že proste keď toto raz tak prelomíme, až tak revolučne, tak je to niečo, čo tu naozaj zostane, ako to pán premiér povedal. Ja sa tomu veľmi teším, aj keď podobne ako to už dneska zaznelo, my už sme z toho vyrástli, my už máme veľké deti, náš už sa to týkať nebude. Ale my sa tešíme, že všetky tie rodiny, ktoré tie deti vychovávajú, toto, čo my sme si prežili a možno ešte chvíľku aj prežívame, tak vlastne vieme, aká je to cenná pomoc, ako to pomôže, ale nielen tej konkrétnej rodine v jej aktuálnej sociálnej situácii, ale aj tej nálade v spoločnosti, že je tu naozaj niekto, kto ocení tú rodinu, to materstvo, otcovstvo, dáva určitú takú výraznú podporu. Ja viem, keď sme boli ešte v nejakom, nejaké tie roky dozadu v Poľsku a obdivovali sme ich podporu + 500 zlotých, čo bolo asi nejakých 110 eur na dieťa, tak sme si hovorili, to keby bolo u nás. A dnes tu budeme mať snáď raz toľko, takže ďakujem všetkým, ktorí to podporujú, ale teda aj pánu premiérovi, ktorý to osobne aj teraz tým vystúpením podporil. Ďakujem.
65. schôdza NR SR - 6.deň - B. popoludní
Dátum: 2022-05-04
Poslanec: Vašečka, Richard (OĽANO)
Druh vystúpenia: Vystúpenie v rozprave

109. Ďakujem, pán predseda, za slovo a aj za ospravedlnenie. Nie je za čo sa ospravedlňovať. Myslím, že sme mali náročné chvíľky aj hlasovanie, takže veľmi stručne, milí kolegovia. Zákon, ktorý máme v druhom čítaní, je len veľmi jednoduchý zákon, ktorý robí to, po čom mnohí volajú a zjednodušujú, a to je zjednodušenie procesu uznávania dokladov o vzdelávaní mimo európskeho priestoru vysokoškolského vzdelávania. Uviedol som ten zákon aj v prvom čítaní, takže nechcem hovoriť nejaké detaily, podrobnosti, ale tento zákon je len veľmi jednoduchou pomôckou v tejto oblasti, tak ako aj viaceré organizácie reagovali, sa žiada väčšia zmena, tá sa pripravuje, ale je tam potrebné vstúpiť do viacerých zákonov, ktoré sa týkajú napríklad aj regulovaných, regulovaných odvetví, takže to sa nedá urobiť takouto rýchlou, jednoduchou novelou. Takže reflektujeme na tie poznámky a budeme s nimi pracovať ďalej. Zatiaľ toľko. Ďakujem veľmi pekne, pán predseda.